**שייק איב דוקורה** (בצרפתית: **Cheick Yves Doukouré**; נולד ב-11 בספטמבר 1992 באביג'אן שבחוף השנהב) הוא כדורגלן איווארי המשחק בעמדת הקשר האחורי בקבוצת אריס סלוניקי מליגת העל היוונית ובנבחרת חוף השנהב.

קריירת מועדונים
---------------

דוקורה גדל במחלקות הנוער של אוברוויליה ולוריאן. ב-7 באוגוסט 2010 ערך את הופעת הבכורה שלו בקבוצה הבוגרת של לוריאן, בתיקו 2-2 נגד אוסר במסגרת המחזור הראשון בליגת העל הצרפתית לעונת 2010/2011. הוא ערך ארבע הופעות ליגה בעונה זו, ושיחק בעיקר בקבוצת המילואים של המועדון.

ב-27 ביולי 2012 הושאל דוקורה למשך עונת 2012/2013 לאפינאל מהליגה הצרפתית השלישית. הוא ערך 23 הופעות ליגה במהלך תקופת ההשאלה, בהן הבקיע שער אחד.

לקראת עונת 2013/2014 חזר דוקורה ללוריאן. ב-10 במאי 2014 הבקיע את שערו היחיד במועדון, בניצחון 0–1 על אולימפיק ליון במסגרת המחזור ה-37 בליגה. בסך הכל ערך 42 הופעות ליגה במדי המועדון.

ב-20 ביוני 2014 חתם דוקורה במץ מליגת העל הצרפתית. ב-9 באוגוסט ערך את הופעת הבכורה שלו במועדון, בתיקו 0-0 נגד ליל במסגרת המחזור הראשון בליגה לעונת 2014/2015. בתום העונה נשר עם מץ לליגת המשנה הצרפתית, ובתום עונה אחת בליגת המשנה העפיל עם המועדון בחזרה לליגת העל הצרפתית. בסך הכל ערך 58 הופעות ליגה במדי המועדון, בהן הבקיע שער אחד.

ב-4 באוגוסט 2017 חתם דוקורה על חוזה לארבע שנים בלבאנטה מלה ליגה. ב-21 באוגוסט ערך את הופעת הבכורה שלו במועדון, בניצחון 0–1 על ויאריאל במסגרת המחזור הראשון בליגה לעונת 2017/2018. ב-26 באוקטובר הבקיע את שער הבכורה שלו במועדון, בניצחון 0–2 על ז'ירונה במסגרת שלב 32 הגדולות של גביע המלך הספרדי לעונת 2017/2018. ב-19 בנובמבר הבקיע את שערו היחיד בליגה, בניצחון 0–2 על לאס פאלמאס במסגרת המחזור ה-12 בליגה. בסך הכל ערך 35 הופעות ליגה במדי המועדון.

ב-2 בספטמבר 2019 הושאל דוקורה למשך עונת 2019/2020 לווסקה מהליגה הספרדית השנייה. ב-12 ביוני 2020 ערך את הופעת הבכורה שלו במועדון, בניצחון 1–3 על מאלגה במסגרת המחזור ה-32 בליגה. בסך הכל ערך ארבע הופעות ליגה במהלך תקופת ההשאלה.

ב-23 ביולי 2021 חתם דוקורה על חוזה לעונה אחת בלגנס מהליגה הספרדית השנייה. ב-14 באוגוסט ערך את הופעת הבכורה שלו במועדון, בהפסד 0–1 לקבוצת המילואים של ריאל סוסיאדד במסגרת המחזור הראשון בליגה לעונת 2021/2022. ב-2 בדצמבר הבקיע את שערו היחיד במדי המועדון, בניצחון 1–2 על חרס דפורטיבו במסגרת הסיבוב הראשון של גביע המלך הספרדי. הוא שיחק במועדון במשך חצי עונה, במהלכה ערך 14 הופעות ליגה.

ב-29 בינואר 2022 חתם דוקורה על חוזה לשנתיים וחצי באריס סלוניקי מליגת העל היוונית. ב-26 בפברואר ערך את הופעת הבכורה שלו במועדון, בניצחון 0–2 על אסטרס טריפוליס במסגרת המחזור ה-25 בליגה לעונת 2021/2022. ב-17 באפריל 2022 הבקיע את שער הבכורה שלו במועדון, בניצחון 0–1 על פאוק סלוניקי במסגרת הליגה.

קריירה בינלאומית
----------------

ב-11 בינואר 2015 ערך דוקורה את הופעת הבכורה שלו בנבחרת חוף השנהב, בניצחון 0–1 על נבחרת ניגריה במשחק ידידות.

הוא היה חלק מסגל הנבחרת לטורניר גביע אפריקה לאומות 2015, וערך שלוש הופעות בטורניר, בו זכתה נבחרתו, וכן היה חלק מסגל הנבחרת לטורניר גביע אפריקה לאומות 2017, וגם בו ערך שלוש הופעות.

ב-12 באוקטובר 2018 הבקיע את שער הבכורה שלו בנבחרת, בניצחון 0–4 על נבחרת הרפובליקה המרכז-אפריקאית במסגרת מוקדמות גביע אפריקה לאומות 2019.

תארים
-----

נבחרת חוף השנהב
* גביע אפריקה לאומות (1): 2015

קישורים חיצוניים
----------------

ויקישיתוף מדיה וקבצים בנושא **שייק דוקורה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Lorient: Doukouré prêté à Epinal באתר Mercato 365, ‏ 27 ביולי 2012 (בצרפתית)
2. ↑  Metz: C.Doukouré débarque באתר Mercato 365, ‏ 20 ביוני 2014 (בצרפתית)
3. ↑  Cheick Doukouré se compromete con el Levante por las cuatro próximas temporadas באתר הרשמי של לבאנטה, 4 באוגוסט 2017 (בספרדית)
4. ↑  Cheick Doukouré jugará cedido en la SD Huesca tras el acuerdo alcanzado con el club oscense באתר הרשמי של לבאנטה, 2 בספטמבר 2019 (בספרדית)
5. ↑  El C.D. Leganés incorpora a Cheick Doukouré para fortalecer su centro del campo באתר הרשמי של לגנס, 23 ביולי 2021 (בספרדית)

| **נבחרת חוף השנהב – גביע אפריקה לאומות 2015 (מקום ראשון)** |
| --- |
| 1 בארי • 
2 ויירה • 
3 אסאלה • 
4 ק. טורה • 
5 טיינה • 
6 דוקורה • 
7 דומבייה • 
8 קאלו • 
9 טיוטה • 
10 ז'רביניו • 
11 טאיו • 
12 בוני •
13 אקפה-אקפרו • 
14 דיומאנדה •
15 גראדל •
16 בוהו •
17 אורייה •
18 טראורה •
19 י. טורה •
20 דייה •
21 בייאי •
22 קאנון •
23 מנדה •
מאמן: רנאר | חוף השנהבחוף השנהב |

| **נבחרת חוף השנהב – גביע אפריקה לאומות 2017** |
| --- |
| 1 מאנדה • 
2 פאפה • 
3 נקואסן • 
4 קונה • 
5 קאנון • 
6 סרי • 
7 אנגבן • 
8 קאלו • 
9 זאהה • 
10 דוקורה • 
11 קסייה • 
12 בוני •
13 סיו • 
14 קודג'יה •
15 גרדל •
16 גבוהואו •
17 אורייה •
18 טראורה •
19 דלי •
20 דיה •
21 בייאי •
22 בגיוקו •
23 סנגארה •
מאמן: דוסויר | חוף השנהבחוף השנהב |